
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 5Csp/7/2025 8525200313 25. 09. 2025 JUDr. Emília Mišenková ECLI:SK:OSSL:2025:8525200313.1
Uznesenie Okresný súd Stará Ľubovňa v právnej veci žalobcu: KOOPERATIVA poisťovňa, a.s. Vienna Insurance Group, so sídlom Štefanovičova 4, 816 23 Bratislava-Staré Mesto, IČO: 00 585 441, práv. zast. Advokátska kancelária Miroslav Maďar, s.r.o., so sídlom Horná 26, 97401 Banská Bystrica, IČO: 36 868 299, proti žalovanému: A. B., nar. XX.XX.XXXX, trvale bytom: C. XX, XXX XX D. A., v konaní o zaplatenie 1.040,33 eur s príslušenstvom, takto rozhodol: I. Súd konanie z a s t a v u j e. II. Žalovaný n e m á n á r o k na náhradu trov konania. odôvodnenie: 1. Žalobca sa žalobou, doručenou tunajšiemu súdu dňa 7.3.2025, domáhal voči žalovanému zaplatenia sumy 1.040,33 eur spolu s príslušným úrokom z omeškania, ako aj náhrady trov konania. 2. Súd vyzval žalobcu, prostredníctvom právneho zástupcu, aby súdu predložil plnú moc udelenú mu žalobcom na zastupovanie v tomto konaní a Oprávnenie konať za spoločnosť zo dňa 21.3.2019 udelené zamestnancom na autorizovanie plnej moci, tak aby spĺňali náležitosti v zmysle zákona č. 305/2013 Z.z.. Právny zástupca žalobcu na predmetnú výzvu nereagoval. 3. Súd následne vyzval priamo žalobcu, aby súdu uviedol, či trvá na podanej žalobe s ohľadom na vyššie uvedené nedostatky predloženej plnej moci a oprávnenia konať za spoločnosť udeleného zamestnancom. 4. V odpovedi na predmetnú výzvu súdu žalobca uviedol, že berie žalobu v celom rozsahu späť a žiada, aby súd konanie zastavil. 5. Podľa § 144 zákona č. 160/2015 Z. z. Civilný sporový poriadok (ďalej len „CSP“), žalobca môže vziať žalobu späť. 6. Podľa § 145 ods. 1 CSP, ak je žaloba vzatá späť celkom, súd konanie zastaví. 7. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 8. Vzhľadom na úplné späťvzatie žaloby žalobcom súd v súlade s citovanými zákonnými ustanoveniami konanie zastavil. Súd pritom nezisťoval súhlas, resp. nesúhlas žalovaného, keďže na prípadný nesúhlas žalovaného sa vzhľadom na štádium konania v zmysle § 146 ods. 1 CSP neprihliada.
9. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 10. Podľa § 257 CSP výnimočne súd neprizná náhradu trov konania, ak existujú dôvody hodné osobitného zreteľa. 11. Podľa § 262 ods. 1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 12. Podľa § 262 ods. 2 CSP o výške náhrady trov konania rozhodne súd prvej inštancie po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 13. Súd za účelom rozhodnutia o nároku na náhradu trov konania zisťoval zavinenie sporových strán na zastavení konania. Žalobca vzal žalobu v celom rozsahu späť bez uvedenia dôvodu. Súd pri rozhodovaní o nároku na náhradu trov konania skúma zavinenie iba z procesného hľadiska a neposudzuje právo žalobcu, teda žalobu podľa hmotného práva. Súd má za to, že žalobca späťvzatím žaloby zavinil zastavenie konania, a preto by mal priznať žalovanému nárok na náhradu trov konania, avšak z obsahu súdneho spisu vyplýva, že žalovanému v tomto konaní žiadne trovy nevznikli. Vzhľadom na uvedené skutočnosti súd žalovanému nárok na náhradu trov konania nepriznal. 14. Ak podľa obsahu spisu strane v konaní žiadne trovy nevznikli je v súlade s čl. 17 základných princípov Civilného sporového poriadku, zakotvujúcim procesnú ekonómiu rozhodnúť priamo tak, že sa jej náhrada trov konania nepriznáva (uznesenie NS SR sp. zn. 7Cdo/14/2018 z 28.2.2018, zverejnené v Zbierke stanovísk NS a rozhodnutí súdov SR pod R 72/2018). Poučenie: Proti tomuto rozhodnutiu je prípustné odvolanie v lehote do 15 dní od doručenia rozhodnutia na súde, proti ktorého rozhodnutiu smeruje V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

